SEBUAH SIRI DOKUMENTARI NETFLIX
Untuk campuran pelik sekumpulan makhluk…
tak perlu lihat jauh.
Inilah marsupial.
Haiwan mamalia berkantung yang lain daripada yang lain.
Marsupial mungkin nampak aneh,
tapi jangan perkecilkannya.
Dengan kuasa luar jangkaan dan kemampuan menyesuaikan diri yang luar biasa
marsupial menakluki sebuah benua.
MARSUPIAL
Lembah beraltitud tinggi ini tempat tinggal sejenis marsupial ikonik.
PERGUNUNGAN ALPEN AUSTRALIA VICTORIA
Kanggaru kelabu timur.
Hari ini, seekor bayi kanggaru dialu-alukan ke dunia.
Semua bayi kanggaru bermula dengan cara yang sama.
Embrio yang amat kecil.
Dalam keadaan buta dengan anggota belakang yang kecil,
ia harus memanjat dinding bulu enam kali ganda ketinggiannya.
Matlamatnya?
Kantung ibunya.
Kantung itu pastikan si anak hangat,
diberi makan
dan selamat.
Sehingga si anak bersedia untuk muncul.
Mara laju enam bulan.
Anak kanggaru kelabu timur meninjau dunia buat pertama kali.
Si anak baru tahu ia anggota sebuah kumpulan.
Dikenali sebagai sekawan.
Ibu dan beberapa kanggaru betina lain
dikawal dengan rasa cemburu oleh bos.
Iaitu ayahnya.
Si anak bakal mengetahui rahsia kejayaan ayahnya.
Banyak otot,
kerap melenturtegang otot.
Ada pencabar nampaknya.
Untuk mencabar hak mengawan si ayah.
Ia pameran kuasa…
urin…
dan ada aksi menggaru juga.
Bahasa tubuh mengatakan, "Aku boleh lawan kau.
Tapi baik jangan.
Tak usahlah."
Nampaknya ia berjaya.
Sehingga lain kali.
Suatu hari nanti, si anak akan mencuba raih hak jadi raja kanggaru.
Itu pun jika ia dapat pergi sejauh itu.
Lembah ini juga tempat tinggal sekawan dingo.
Dingo pakar menangkap kanggaru.
Dengan kelajuan 40 km/j, dingo agak pantas.
Tetapi, kanggaru boleh capai 64 km/j!
Kawanan itu mencari kanggaru yang tertinggal.
Namun, kali ini tak bernasib baik.
Buat masa ini, si anak boleh relaks dalam kantung ibunya dengan selamat.
Ia cuma lipatan kulit luar,
tapi ia beri marsupial kelebihan
selama berjuta tahun.
Marsupial pertama kali muncul bersama dinosaur,
di superbenua yang kuno,
Hari ini, di kebanyakan tempat,
marsupial digantikan oleh mamalia plasenta.
Namun begitu, opossum masih hidup di Amerika.
Termasuklah monito del monte,
ahli keluarga terakhir
yang memulakan tiga perempat marsupial yang hidup hari ini.
Apabila superbenua berpecah-belah,
saudara dekat fosil hidup ini terdampar jauh.
Terasing di tempat yang kini Australia,
tanpa persaingan daripada mamalia lain,
keturunan possum perintis ini
berkembang ke serata tempat yang beri banyak peluang keemasan.
KANGGARU MERAH
Lama-kelamaan, 200 spesies berbeza berkembang…
KANGGARU KELABU
KANGGARU TIKUS MUSKY
setiap satu dengan nama hebat…
setiap satu dengan cara hidup yang unik.
WALABI BATU
Kebanyakannya keluar malam…
QUOLL HARIMAU
…pemakan serangga,
atau pemayur.
Tetapi, ada yang jadi lebih besar,
lebih ganas,
dan berubah jadi pemakan daging.
Ini dirakam pada 1936.
thylacine, atau harimau Tasmania,
pernah menjadi pemangsa utama Australia.
Ini kali terakhir ia didokumenkan
sebelum penempatan manusia dan pemburu ganjaran menghapuskannya.
Hari ini, hanya ada beberapa karnivor marsupial yang masih hidup.
Karnivor marsupial terbesar tinggal di sudut terliar benua ini.
Raksasa legenda…
dengan reputasi yang menakutkan.
Momok Tasmania.
GUNUNG CRADLE TASMANIA
Anak momok Tasmania ini mungkin berlagak kuat…
tapi si kecil ini mungkin lebih cemas daripada agresif.
Seperti momok Tasmania lain, si kecil ini lebih sukakan kegelapan.
Si kecil ini baru berusia lapan bulan, dan baru meninggalkan ibunya,
dan tak makan apa-apa sejak itu.
Jika keadaan tak berubah segera, peluang membesar jadi dewasa amat tipis.
Masalah terbesarnya?
Momok Tasmania lain.
Si kecil tak dapat bersaing dengan yang besar.
Dua momok Tasmania dewasa bergaduh mahukan bangkai.
Akan tetapi, si kecil boleh curi makan…
sementara yang lain berlawan.
Lebih makan cepat…
sebelum masalah kembali.
Si kecil cuma boleh berharap ada saki baki makanan.
Memandangkan momok Tasmania mampu makan
hampir separuh berat badannya sekali duduk,
si kecil mungkin menunggu lama.
Apabila fajar menyingsing, berbaloi bersabar.
Lebih kurang.
Cuma kulit dan tulang saja, tapi si kecil ini tak boleh memilih.
Momok Tasmania adakalanya memburu,
tapi makan sisa makanan pun ia tak kisah.
Kebolehan makan sesuatu yang tak boleh dimakan
bantu marsupial kuasai satu benua.
PULAU KANGAROO AUSTRALIA SELATAN
Pokok kayu putih membentuk tiga perempat hutan asli Australia.
Daunnya amat toksik,
ia tak dimakan hampir semua hidupan.
Namun, ada satu marsupial terkenal dapat cari cara untuk mengeksploitasi
sumber yang banyak ini.
Ibu koala ini mungkin nampak mengantuk,
tapi si ibu makan untuk anaknya juga.
Tubuhnya bekerja lebih masa.
Ususnya mengandungi campuran mikrob unik
yang meneutralkan racun yang boleh menyebabkan manusia koma.
Akan tetapi, koala tak dilahirkan dengan penghadaman yang kuat.
Ia perlu dilatih.
Oleh itu, bayi makan campuran susu dan pap.
Tinja cair ini mengandungi bakteria yang bayi itu perlukan.
Walaupun toksin boleh dineutralkan,
koala memerlukan banyak tenaga
untuk uraikan daun yang kurang nutrien ini.
Patutlah koala habiskan 90 peratus hidupnya dengan tidur.
Walau bagaimanapun, tak semua marsupial hidup santai.
Ini pelompat aras tinggi semula jadi.
Sugar glider.
Possum sebesar tapak tangan ini
boleh meluncur separuh padang bola sepak
dalam satu lompatan.
Gaya hidup pantasnya didorong oleh sap manis.
Namun, giginya terlalu kecil untuk gigit kulit kayu tebal.
Masa untuk lawat saudaranya yang lebih besar.
Glider perut kuning.
Rahangnya yang lebih kuat dapat merobek pokok yang kuat.
Apabila si perut kuning beredar,
si kecil ambil peluang.
Namun begitu, glider haiwan sosial.
Lebih ramai sertai parti.
Ramai tetamu yang tak diingini sukar diabaikan.
Si perut kuning jadi tak sabar.
Lawan
atau lari.
Pilihan mudah untuk sugar glider.
Kembali ke Pergunungan Alpen Australia, anak kanggaru sudah besar.
Usia sembilan bulan dan menuju dewasa.
Hampir-hampir.
Anak kanggaru ini akan masuk keluar kantung
selama beberapa bulan.
Si anak mengikut jejak langkah ayahnya,
mempertingkatkan imej garangnya.
Serta bertinju dengan ibunya.
Mujurlah si ibu sabar.
Ibunya layan saja hingga anaknya berusia setahun setengah.
Kemudian si anak akan berdikari,
berlawan untuk jadi nombor satu.
Sebab hanya bos kawanan dibenarkan mengawan.
Buat masa ini, si ayah nombor satu.
Pesaing jantan sudah kembali.
Sekarang masanya. Masa untuk beraksi.
Perlawanan ganas.
Kadangkala ia membawa maut.
Pesaing dikalahkan,
si ayah menuntut ganjarannya.
Sesi memikat kanggaru.
Belaiannya…
dan sengukannya…
diterima.
Nampaknya, anak kanggaru ini akan dapat adik.
Namun, apabila adiknya tiba, ia tak dapat gunakan kantung ibunya lagi.
Mulai saat itu, anak kanggaru ini perlu bergantung pada kelajuannya sendiri.
Cabaran untuk hidup di pedalaman gurun Australia yang luas
telah membentuk marsupial terpantas.
Kanggaru merah.
Dinamakan sempena warna bulu kanggaru jantan,
kanggaru merah juga marsupial terbesar di dunia.
Sumber makanan di sini jarang didapati,
dan air lebih sukar didapati.
Jadi, kanggaru merah perlu terus bergerak untuk terus hidup.
Kanggaru merah habiskan hidup mengejar hujan.
Kanggaru merah boleh pergi sejauh lapan meter sekali lompat.
Tendon kaki belakangnya bagaikan spring gergasi,
menggunakan semula 70 peratus tenaga dalam setiap lompatan.
Lantunan berirama ini juga mengepam lebih oksigen ke paru-paru…
membenarkannya bergerak dengan kelajuan 48 km/j.
Pantas dan efisien,
kanggaru merah berhijrah jarak jauh.
Apabila sampai di tempat yang subur…
kanggaru merah dapatkan air yang diperlukan
daripada tumbuhan yang dimakan…
dan boleh bertahan tanpa air selama berminggu-minggu.
Dengan kepakaran yang luar biasa,
kanggaru merah hidup biak di wilayah Australia yang gersang.
Namun, kebanyakan marsupial terikat dengan air kekal.
Agile wallaby saudara kanggaru merah lebih kecil.
Walabi ini meragut rumput sekitar tasik ladam dan caruk Australia Utara,
dan perlu kerap pergi ke air untuk minum.
Buaya air masin menyerang mangsa yang dahaga.
Musuh purba yang menghantui sungai ini sejak zaman dinosaur.
Kewaspadaan kolektif dan reaksi pantas…
kerap kali buat walabi berjaya lepaskan diri.
Ia ada berjuta tahun untuk menyesuaikan diri dengan bahaya ini.
Namun kini, marsupial menghadapi ancaman baru,
dan hadapi kesukaran untuk mengatasinya.
200 tahun lalu, manusia memperkenalkan pemangsa baru ke Australia.
Kucing liar membunuh hampir 1.5 bilion haiwan asli setahun.
Kucing liar juga memainkan peranan penting dalam kepupusan 22 spesies marsupial.
Greater bilby juga hadapi bahaya kepupusan yang sama.
Makhluk pemalu ini bergantung pada deria tajam
untuk cari arah pada waktu malam.
Hidungnya yang memanjang
membolehkannya menghidu benih dan buah dalam gelap.
Telinganya besar bantu kesan bahaya.
Namun, bilby tak cukup tangkas untuk lari daripada kucing.
Greater bilby sudah hampir 80 peratus pupus.
Beberapa kawasan hutan kini dilindungi oleh pagar hindar kucing.
Di sini, jumlah bilby semakin meningkat.
Namun, ancaman terbesar yang menghadapi marsupial lebih sukar dikawal.
Beberapa tahun kebelakangan ini,
kebakaran semula jadi Australia semakin teruk berbanding sebelum ini.
Perubahan iklim bermakna kebakaran sekali-sekala
kini jadi ribut kebakaran yang kerap.
Hampir setiap tahun,
beribu-ribu koala dan marsupial lain mati.
Selepas bencana,
terasa seperti tiada apa-apa terselamat.
Namun begitu, pokok kayu putih dilindungi kulit kayu tebal.
Selepas hanya beberapa minggu selepas kebakaran, ia tumbuh semula.
Tak lama lagi, di seluruh Australia,
yang terselamat melawan balik.
Dengan datangnya musim mengawan koala,
haiwan mengantuk ini jadi segar bugar.
Pekikan koala jantan boleh didengari berbatu jauhnya…
memberitahu lokasinya,
mempamerkan saiznya.
Ini jemputan kepada yang betina.
Ada sambutan.
Namun, bukan yang si jantan mahu.
Perbalahan antara yang jantan jarang berlaku…
tapi ia boleh berubah jadi buruk dengan pantas.
Pesaing dihalau.
Masa untuk mencari pasangan semula.
Akhirnya, lagu cintanya didengari.
Si betina tak mahu terburu-buru.
Namun, apabila koala hamil,
koala tak ambil masa lama.
Koala lahirkan anak dalam masa 35 hari saja.
Asalkan si jantan berjaya menggodanya.
Pembiakan pantas seperti ini membantu marsupial
mengeksploitasi setiap sudut benua, tak kira betapa ekstrem.
HUTAN HUJAN WOOROONOORAN QUEENSLAND UTARA
Ini antara pokok tertinggi di Australia.
Anda mungkin tertanya-tanya apa anak kanggaru lakukan di atas pokok.
Inilah kanggaru pokok.
Nenek moyangnya berevolusi dari dataran,
tapi enam juta tahun dahulu, seekor kanggaru berani panjat pokok.
Perlahan-lahan tapi tak begitu yakin,
keturunannya menjadikan kanopi sebagai tempat tinggal.
Anggota hadapannya jadi lebih kuat,
cakar lebih melengkung
dan anggota belakang lebih pendek daripada kanggaru biasa.
Akan tetapi, evolusi proses yang perlahan.
Berbanding dengan penghuni pokok lain, kanggaru bukan yang paling gemalai.
Itu yang dewasa.
Selepas tujuh bulan di dalam kantung, masa untuk anak kanggaru berdikari.
Tiada pengalaman,
tak mahir,
dan pada ketinggian tujuh tingkat.
Si ibu hanya boleh memerhati.
Namun, anak kanggaru ini bernasib baik.
Selagi tuahnya masih ada,
si anak akan berada dalam jagaan ibunya selama setahun lagi.
Satu hari nanti, masa akan tiba
apabila semua marsupial perlu tinggalkan perlindungan kantung.
Usianya kini 15 bulan dan ia sudah mengambil langkah besar.
Anak kanggaru ini habiskan masa bertinju dengan rakan sebaya.
Kantung ibunya sudah diambil alih
oleh adiknya.
Usia adiknya baru enam bulan dan belum lagi mencecah tanah.
Tetapi, bukan kanggaru saja di lembah itu yang ada anak kecil.
Kawanan dingo ini tinggalkan si kecil untuk pergi memburu.
Penduduk awal memperkenalkan dingo ke Australia sekitar 3,500 tahun lalu.
Sejak itu, dingo menjadi musuh ketat kanggaru.
Anak-anak kecil cari perlindungan.
Tapi anak kanggaru itu tiada tempat untuk dituju.
Jika ia tak dapat ikut kawanan, habislah.
Kawanan dingo mengejar kanggaru,
mencari yang lari perlahan.
Si ibu yang membawa beban berat ketinggalan.
Pemburu menghampirinya.
Tak sampai separuh anak kanggaru berjaya sampai usia dewasa.
Walau bagaimanapun, di bahagian lembah yang lain,
anak kanggaru, ibu dan adiknya selamat.
Dengan semangat perintis, kemampuan menyesuaikan diri luar biasa
dan tentunya, tanpa persaingan sengit,
marsupial Australia berjaya hadapi cabaran
di tanah yang tiada belas kasihan.
Namun, koleksi haiwan eksentrik yang hebat ini
hadapi kesukaran menyesuaikan diri dengan ancaman pemangsa baru
dan huru-hara perubahan iklim.
Akan tetapi, ada yang berjuang demi masa depannya.
Di seluruh Australia,
orang membaktikan hidup mereka untuk menyelamatkan…
melepaskan…
dan melindungi marsupial yang paling memerlukan.
Sesetengah spesies nampaknya mempunyai daya tahan tinggi.
Kanggaru kelabu timur masih hidup biak dengan jumlah berjuta.
Atas jasa kekuatan kawanan,
ibu yang amat berdedikasi,
dan kantung hebatnya,
permulaan hidup anak kanggaru memberangsangkan.
Kini masa untuk jadi dewasa.
Mungkin,
satu hari nanti,
jadi raja kanggaru.
Terjemahan sari kata oleh Norzaiha Norhan